ભક્તોનો પોકાર પડતાં જ તેમનાં દુઃખ દૂર કરવા મા બહુચરાજી હરહંમેશ દોડી આવે છે. શહેરનાં એક ખૂબ ધનાઢય કુટુંબનાં બહેને પોતાનું નામ ન આપવાની શરતે જણાવ્યું છે કે તેમનાં લગ્ને થયે દશ વર્ષના વહાણાં વીતિ ગયાં હતાં તેમને શેર માટીની ખોટ હતી. તેમણે આ માટે અનેક દોરા, ધાગા, ભૂત, ભૂવા કરાવ્યા છતાં તેમને સંતાનની આશા પૂરી થઇ નહીં. તેમના એક સ્નેહીએ તેમને લાલ દરવાજાનાં મા બહુચરાજીની બાધા રાખવાનું કહી તેમણે આશા રાખી દુઃખિયારા બહેને માતાજીને છત્ર ચઢાવવાની બાધા રાખી . તે પછી દશમાં મહિનો બેસતાં તેમને ત્યાં એક રૂપાળા તથા હષ્ટપુષ્ટ બાળકનો જન્મ થયો છે. તરત જ તે બહેને માતાજીને ચાંદીનું છત્ર ચડાવ્યું છે.•